
Parlamentul  României

Camera  Deputaţilor

Comisia pentru industrii si servicii






                 Bucureşti, 18.03.2008





                                                              Nr.23/56/2008
AVIZ

asupra propunerii legislative pentru modificarea şi completarea Legii nr.295/2004 privind regimul armelor şi al muniţiilor



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru apărare, ordine publică şi siguranţă naţională, cu propunerea legislativă pentru modificarea şi completarea Legii nr.295/2004 privind regimul armelor şi al muniţiilor, transmis cu adresa nr. P.l.x 68 din 25 februarie 2008, înregistrat sub nr.23/56 din 26 februarie 2008.


Consiliul Legislativ, cu avizul nr.1206/13.09.2007, a avizat favorabil propunerea legislativă cu observaţii şi propuneri, privind respectarea normelor de tehnică legislativă.



Guvernul, prin actul nr.2608/08.10.2007, nu susţine adoptarea propunerii legislative.



Senatul, în şedinţa din 18 februarie 2008, a respins propunerea legislativă.


Examinarea propunerii legislative a avut loc în şedinţa comisiei din data de 18  martie 2008. 


Propunerea legislativă are ca obiect de reglementare modificarea art.79 alin.(2) lit.b) din Legea nr.295/2004 privind regimul armelor şi al muniţiilor, cu modificările şi completările ulterioare, dorindu-se includerea în categoria societăţilor specializate de pază care pot fi autorizate să procure arme letale şi muniţii şi a acelor societăţi care asigură paza societăţilor ce desfăşoară activităţi comerciale care prin natura lor prezintă potenţial infracţional şi se află amplasate în locuri izolate sau în zone cu risc ridicat de producere a unor fapte antisociale.



În urma dezbaterilor, membrii comisiei au hotărât, în unanimitate, avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor organice.



În conformitate cu prevederile art.75 din Constituţia României, republicată, Cameră decizională pentru această propunerea legislativă este Camera Deputaţilor.

PREŞEDINTE,
Iulian Iancu
Expert parlamentar, Isabela Robe

